Ανδρέας Λαιμός

Ο Ανδρέας Γ. Λαιμός (1900 - 21 Μαΐου 1983) ήταν Έλληνας εφοπλιστής, πολιτικός και συγγραφέας.

Βιογραφικά στοιχεία 

Εργάστηκε ως δικηγόρος. 

Διετέλεσε πρόεδρος της Ένωσης Ελλήνων Εφοπλιστών.

Από το 1940 ως το 1941 ήταν Δήμαρχος Χίου και το 1957 ήταν αντιπρόεδρος της Ειδικής Επιτροπής επί της Παιδείας. Εξελέγη δύο φορές βουλευτής Χίου, το 1951 με τον Ελληνικό Συναγερμό και το 1956 με την ΕΡΕ.

Πέθανε στις 21 Μαΐου 1983 και κηδεύτηκε τρεις ημέρες μετά, από τον μητροπολιτικό ναό Χίου. Η ταφή έγινε στην Αιγιούσα.

Άφησε συγγραφικό έργο, που αριθμεί 15 βιβλία. Σημαντικά έργα του είναι και "Το Ναυτικό του Γένους των Ελλήνων (τόμος Α΄: Η Ιστορία του)" , "Πονήματα", "Χρονικό των Οινουσσών" και άλλα.

Από τα αποφθέγματα του, που έχουν μείνει στην ιστορία, ξεχωρίζει το παρακάτω ερώτημά του για την ναυτιλία και την ατομικιστική νοοτροπία. "Με τον τεράστιο όγκο της Ναυτιλίας μας και με τις ποικιλώνυμες σημαίες, που είμαστε αναγκασμένοι να επενδύουμε τη ναυτιλιακή μας δραστηριότητα, μπορούμε άραγε να αντιμετωπίσουμε τα ανακύπτοντα προβλήματα με την ατομικιστική νοοτροπία μας και με την ασυντόνιστη τακτική μας;"

Παραπομπές 

Έλληνες εφοπλιστές
Έλληνες συγγραφείς
Βουλευτές Χίου
Δήμαρχοι Χίου
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ